**Αθήνα:** 24.12.2019

**ΑΝΑΚΟΙΝΩΣΗ**

**Νεότερα από το υπουργείο Οικονομικών για το Κοινωνικό Μέρισμα -πρόσθετοι δικαιούχοι**

Η Εθνική Συνομοσπονδία Ατόμων με Αναπηρία ενημερώνει για τη νεότερη ανακοίνωση του υπ. Οικονομικών για το Κοινωνικό Μέρισμα:

«Αύξηση ποσού έκτακτης ενίσχυσης έτους 2019

Υπογράφηκε σήμερα Πράξη Νομοθετικού Περιεχομένου με την οποία αυξάνεται το ποσό της διανεμόμενης έκτακτης ενίσχυσης από τα 175 στα 215 εκατ. ευρώ (…).Με αυτό τον τρόπο καλύπτονται περισσότερα από 307.000 νοικοκυριά που αντιστοιχούν σε περισσότερους από 1.000.000 συμπολίτες μας. Μέχρι στιγμής έχουν εγκριθεί 255.674 αιτήσεις.

Σημειώνεται ότι κατόπιν εξέτασης των αιτήσεων που απορρίφθηκαν, αναρτήθηκε πρόσθετο αρχείο δικαιούχων στην ιστοσελίδα του κοινωνικού μερίσματος στο οποίο περιλαμβάνονται:

Α. Δικαιούχοι οι οποίοι είχαν υποβάλει εκπρόθεσμα φορολογική δήλωση για κάποιο από τα προηγούμενα 7 έτη.

Β. Δικαιούχοι οι οποίοι στις φορολογικές τους δηλώσεις δεν είχαν δηλώσει το ΑΦΜ των εξαρτώμενων μελών.

Οι ως άνω πιθανοί δικαιούχοι καλούνται να υποβάλουν εκ νέου αίτηση».

Η ανακοίνωση του υπουργείου

<https://www.minfin.gr/web/guest/-/auxese-posou-ektaktes-enischyses-etous-2019?inheritRedirect=true&redirect=%2F>

Υπενθυμίζονται οι διεκδικήσεις της ΕΣΑμεΑ για το Κοινωνικό Μέρισμα

<https://www.esamea.gr/pressoffice/press-releases/4484-ektakti-enimerosi-gia-to-koinoniko-merisma>

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |